Ursula Munch-Petersen

Ursula Munch-Petersen (født 29. desember 1937 i Rønne på Bornholm) er en dansk keramiker. Hun er datter av keramikeren Lisbeth og forfatter og maler Gustaf Munch-Petersen og tilhører familien Hjorth fra Bornholm som har lange tradisjoner innen keramikk og kunsthåndverk. Moren var søster av Gertrud Vasegaard. Munch-Petersen er gift med maleren og grafikeren Erik Hagens.

Hun er utdannet blant annet ved Kunsthåndværkerskolen, dagens Danmarks Designskole, hvor hun senere arbeidet som lærer. Etter å ha fullført Kunsthåndværkerskolen var hun en kort periode i familiens virksomhet på Bornholm frem til hun fikk sitt eget verksted i 1978. Fra 1990 har hun hatt tilhold på Møn.

Munch-Pedersen har vært knyttet til Bing og Grøndahl og Den Kongelige Porcelænsfabrik som formgiver. Hun har hatt flere utsmykkingsoppgaver, mange av dem i samarbeid med ektefellen.

Priser, utmerkelser og legattildelinger (utvalg) 
 2016 – C.F. Hansen-medaljen
 2002 – Prins Eugen-medaljen
 1994 – Thorvald Bindesbøll-medaljen
 1990 – Ole Haslunds Kunstnerfond
 1979 – Ole Haslunds Kunstnerfond
Hun mottar Statens Kunstfonds hædersydelse.

Annet 
Munch-Petersen var medlem av Kulturministeriets utvalg for design og kunsthåndverk i Danmarks kulturkanon.

Referanser 

Danske keramikere
Statens Kunstfonds hædersydelse
Mottakere av C.F. Hansen-medaljen
Mottakere av Thorvald Bindesbøll-medaljen
Kanonutvalgsmedlemmer
Personer fra Rønne